Miestne zastupiteľstvo mestskej časti Bratislava-Petržalka 

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 30. septembra 2008 

Materiál číslo:  222/2008

K bodu: Správa z kontroly plnenia opatrení prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia s  majetkom a  finančnými prostriedkami v rozpočtovej organizácii Základná škola Černyševského č. 8, Bratislava _________________

Predkladá :					Návrh uznesenia : 

Miroslav Skovajsa				Miestne zastupiteľstvo mestskej časti 
miestny kontrolór				Bratislava-Petržalka 

						b e r i e    n a     v e d o m i e 

						Správu z  kontroly plnenia opatrení prijatých
						na odstránenie a nápravu nedostatkov zistených
                                                                       útvarom miestneho kontrolóra pri kontrole
						hospodárenia s majetkom a finančnými 
						prostriedkami v rozpočtovej organizácii  
						Základná škola Černyševského č. 8, Bratislava 

                                                             

Miestny úrad mestskej časti Bratislava-Petržalka 
útvar miestneho kontrolóra 

S p r á v a 
z kontroly plnenia opatrení prijatých na odstránenie a nápravu nedostatkov
zistených útvarom miestneho kontrolóra pri kontrole hospodárenia s majetkom 
a finančnými prostriedkami v rozpočtovej organizácii
Základná škola Černyševského č. 8, Bratislava 

V súlade s ustanovením § 18d ods. 2 písmeno b) zákona SNR č. 369/1990 Zb. o obecnom zriadení v znení neskorších zmien a doplnkov, s „Plánom kontrolnej činnosti útvaru miestneho kontrolóra na obdobie od 1. júla 2008 do 31. decembra 2008“ schváleným uznesením Miestneho zastupiteľstva mestskej časti Bratislava-Petržalka číslo 218 dňa 01. júla 2008 a na základe príkazu miestneho kontrolóra číslo 11/2008 zo dňa 07. júla 2008 bola vykonaná kontrola plnenia opatrení prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Černyševského č. 8, Bratislava v čase od 07. júla do 31. júla 2008.

Cieľom vykonanej kontroly bolo zistiť, či v Základnej škole Černyševského č. 8, Bratislava splnili prijaté opatrenia na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami vykonanej v čase od 01.03.2007 do 28.03.2007 a v čase od 15.05.2007 do 23.05.2007. 

Kontrolou plnenia opatrení prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v Základnej škole Černyševského č. 8, Bratislava, bolo zistené, že na základe kontrolných zistení v súlade so záverom  prerokovania „Protokolu z kontroly hospodárenia s majetkom a finančnými prostriedkami v rozpočtovej organizácii Základná škola Černyševského č. 8, Bratislava“, prijala riaditeľka základnej školy formou „Príkazu riaditeľky“  štyri opatrenia na vykonanie odstránenia a nápravy zistených nedostatkov. 
Podkladom k vykonaniu súčasnej kontroly bola písomná „Správa o plnení prijatých opatrení č. 571/2007“ zo dňa 22. októbra 2007, ktorá bola riaditeľkou základnej školy doručená miestnemu kontrolórovi v termíne stanovenom pri prerokovaní protokolu. 

Opatrenie č. 1:
Pri účtovaní miezd, nemocenských dávok a súvisiacich odvodov odstrániť nesprávne účtovanie predpisu miezd a postupovať podľa Metodického usmernenia finančného oddelenia Miestneho úradu mestskej časti Bratislava-Petržalka č. 1/2004  č.j. 2004/5940-06. 

Zodpovedný :  ekonómka ZŠ 
Termín         :  trvalo 

P l n e n i e : 
Kontrolou účtovných dokladov výdavkového rozpočtového účtu,  interných dokladov zúčtovania miezd a s nimi súvisiacich odvodov zamestnancov základnej školy a rekapitulácie miezd za mesiace apríl, máj, september a december 2007 bolo zistené, že konečné stavy účtu 331 – zamestnanci v kontrolovaných mesiacoch súhlasili so stavom vykázaným v rekapitulácii miezd vyhotovovanej zamestnankyňou zodpovednou za spracovanie miezd:  

Obdobie	
účtovný stav
	
rekapitulácia miezd	
Rozdiel	
apríl 2007	891.649,- Sk	891.649,- Sk	0	
máj 2007	823.782,- Sk	823.782,- Sk	0	
september 2007	848.346,- Sk	848.346,- Sk	0	
december 2007	801.813,- Sk	801.813,- Sk	0	

Záver:  Opatrenie bolo splnené a priebežne sa plní. 

Opatrenie č. 2:
Povinný prídel do sociálneho fondu poukazovať a účtovať v zmysle § 6 ods. 2 zákona NR SR číslo 152/1994 Z.z. o sociálnom fonde. 
Zodpovedný :  ekonómka a mzdová účtovníčka ZŠ 
Termín:            trvalo                                                 
P l n e n i e :
Kontrolou dokladov tvorby a čerpania sociálneho fondu v mesiacoch júl až december 2007 bolo zistené, že povinný prídel do sociálneho fondu bol vykonávaný na osobitný účet – účet sociálneho fondu zamestnávateľa formou preddavku, v súlade s ustanovením § 6 ods. 2 zákona NR SR č. 152/1994 Z.z. o sociálnom fonde. 
Z á v e r:  Opatrenie bolo splnené a priebežne sa plní.  

Opatrenie č.  3:
Finančné prostriedky z výdavkového účtu poukazovať na účet sociálneho fondu  na základe vytvorených platobných poukazov. 
Zodpovedný :  ekonómka  ZŠ
Termín:            trvalo                              
P l n e n i e :
Pri kontrole poukazovania finančných prostriedkov z výdavkového rozpočtového účtu na účet sociálneho fondu základnej školy za mesiac júl až december 2007 bolo zistené, že na prevody  finančných  prostriedkov,  poukazovaných v  súlade s stanovením  § 6 ods. 2 zákona NR SR číslo 152/1994 Z.z. o sociálnom fonde, do 15 dní po začatí každého mesiaca, vyhotovuje zodpovedná zamestnankyňa základnej školy platobné poukazy a tieto sú priložené pri výdavkovom rozpočtovom účte i pri účte sociálneho fondu základnej školy. 
Z á v e r :  Opatrenie bolo splnené a priebežne sa plní. 

Opatrenie č. 4:
V prípade zistenia inventarizačného rozdielu pri vykonávaní inventarizácie tento zaúčtovať, v súlade s ustanovením § 30, ods. 7, zákona č. 431/2002 Z.z. o účtovníctve, v platnom znení, do účtovného obdobia, za ktoré sa inventarizácia vykonávala. 
Zodpovedný :  ekonómka ZŠ  
Termín:            ročne k 31.12. 
P l n e n i e :
Podrobnou kontrolou inventarizácie majetku,  pohľadávok a záväzkov a stavu účtovníctva ku dňu 31. decembra 2007 bolo zistené, že pri inventarizácii neboli zistené žiadne inventarizačné rozdiely a účtovný stav majetku bol zhodný  s fyzickým stavom:

	Stav majetku k 31.12.2007 účtovný	Stav majetku k 31.12.2007 fyzický	
Dlhodobý hmotný majetok
-	budova
-	pozemky
-	stroje, prístroje	70 217 207,55
32 606 964,80
37 237 500,00
     372 742,75	70 217 207,55
32 606 964,80
37 237 500,00
     372 742,75	
Drobný hmotný majetok	4 046 694,08	4 046 694,08	
Dlhodobý nehm.majetok	0	0	
Zásoby	75 099,05	75 099,05	
Peňažné prostriedky
-	pokladňa
-	ceniny
-	výdavkový účet
-	príjmový účet
-	účet soc. fondu
-	depozitný účet
-	bežný účet	1 455 293,64
0
0
0
0
62 722,77
1 381 504,00
11 066,87	1 455 293,64
0
0
0
0
62 722,77
1 381 504,00
11 066,87	
Pohľadávky	600	600	
Záväzky
dlhodobé
-	zo SF
krátkodobé
-	(331,336,342)
-	(321,324,379) 	1 521 363,22
62 722,77
62 722,77
1 458 640,45
1 374 502,00
84 138,45	1 521 363,22
62 722,77
62 722,77
1 458 640,45
1 374 502,00
84 138,45	

Inventarizácia na základnej škole bola vykonaná vecne a dôsledne, v súlade s právnymi predpismi platnými pre oblasť inventarizácie vlastného a zvereného majetku a  metodickými usmerneniami príslušných oddelení Miestneho úradu mestskej časti Bratislava-Petržalka.          
Záver : Opatrenie bolo  splnené.

Kontrolou plnenia opatrení prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Černyševského č. 8, Bratislava bolo zistené, že všetky prijaté opatrenia boli splnené v termínoch stanovených riaditeľkou Základnej školy Černyševského č. 8, Bratislava a opatrenia trvalého charakteru sú priebežne plnené, tak ako je to uvedené v dokumente č. 571/20087 „Správa o plnení prijatých opatrení" ktorý dňa 22. októbra 2007 zaslala riaditeľka základnej školy miestnemu kontrolórovi Mestskej časti Bratislava-Petržalka.